Page:Auld Robin Gray (1825).djvu/27



W the sheep are in the fauld, when the cows come hame,

When a' the weary world to quiet rest are gane,

The woes of my heart fa' in showers frae my ee,

Unken'd by my gudeman, who soundly sleeps by me.

Young Jamie loo'd me weel, and sought me for his bride;

But saving ae crown-piece, he'd naething else beside.

To make the crown a pound, my Jamie gaed to sea;

And the crown and the pound, oh! they were baith for me!

Before he had been gane a twelvemonth and a day,

My father brak his arm, our cow was stown away;

My mother she fell sick—my Jamie was at sea—

And Auld Robin Gray, oh! he came a-courting me.

My father cou'dna work—my mother cou'dna spin;

I toil'd day and night, but their bread I cou'dna win;

Auld Rob maintain'd them baith, and, wi' tears in his ee,

Said, "Jenny, oh! for their sakes, will you marry me?"